Nordjyllands Politi efterlyser nu gerningsmanden til et røveri begået 23. september 2013 kl. 20.40 uden for Salling på Nytorv i Aalborg.

Gerningsmanden stjal et par Asics-løbesko til en værdi af 1.190 kr., og han gik ud af Salling ved den nordøstlige ind/udgang. Da en civil vagtmand forsøgte at tilbageholde gerningsmanden ude på gaden, skubbede og slog gerningsmanden vagten hårdt i brystet. Vagten fik dog lagt gerningsmanden ned på fortovet, men gerningsmanden satte sig kraftigt til modværge, og en uidentificeret person kom gerningsmanden til undsætning og fik ham befriet. Den mand, som politiet efterlyser, signaliseres som: A: Mand, formentlig østeuropæer, 20 - 30 år gammel, ca. 165 cm høj, spinkel af bygning, sort, kort hår med høje tindinger, iført lys grå jakke m/lynlås, mørk t-shirt, blå cowboybukser og sorte sportssko. Genkender du gerningsmanden eller har du oplysninger til sagen, så kontakt Nordjyllands Politi, Dorthe Fruergaard Schrøder, via 114.